Kuigi paljud asjad sarjas on usutavad, on üsna kahtlane, kas kontakt loodaks kunstimuuseumis, kus on igas nurgas valvekaamerad.
Foto: kaader seriaalist
Välispoliitilise tausta tõttu on kogu maailmas (pool)dokumentaalne spionaažiteema nii raamatutes kui ka filmis taas väga populaarseks saanud, ent dressenitest ja väiksematest tegelastest vast pole enam mõtet sellist asja teha. Mis üldse võiks olla selline oluline teema lähiminevikust? Hea stsenaariumi korral võib see olla mis tahes, olgu või Eesti spordi dopingusüsteem, Jüri Ratase otsus EKRE voodisse kutsuda või Estonia hukk, mis kahtlemata kunagi ka ära tehakse.